HERMES: Material mòbil per transportar mercaderies (minerals, cereals, etc.) sense necessitat de disposar de vagons específics.
AUGGMED: entorns virtuals de formació per preparar els cossos i les forces de seguretat en situacions d'emergència.
EUTRAVEL: plataforma oberta de dades i processos que elimina les barreres a la intermodalitat i permet considerar tots els mitjans de transport.
L'aportació europea cap a FGC es quantifica en prop d'1 milió d'euros.
Desenvolupament de material mòbil per al transport de mercaderies amb materials i dissenys que permetin transportar minerals, cereals i altres matèries primeres sense necessitat de disposar de vagons específics.
L'objectiu és presentar alternatives logístiques que minimitzin els transvasament de les mercaderies i n'agilitin la càrrega i descàrrega, reduint així els temps globals de transport i els costos, la qual cosa pot incrementar la quota de mercat del ferrocarril en el transport de mercaderies.
El pressupost del projecte és de 6,7 M€, l'aportació per a FGC és de 518.325 € i FGC hi contribueix amb l'aportació d'experiència en logística ferroviària i actuant com a usuari final.
Desenvolupament d'entorns virtuals de formació (Virtual Training Environment, VTE) i Serious Games (SG) com a eines per preparar els cossos i les forces de seguretat, així com altres agents implicats en els esdeveniments excepcionals, per als quals és difícil efectuar formació/entrenament en situacions reals, més enllà de l'anàlisi posterior de l'actuació.
Consta de 3 nivells de desenvolupament, que van des de la formació local en un ordinador personal fins a la realitat virtual immersiva, amb mobilitat i retroalimentació tàctil, en la qual els alumnes poden interactuar amb agents virtuals i reals que s'uneixen a la sessió d'entrenament de forma remota.
El pressupost del projecte és de 5,5 M€, l'aportació per a FGC és de 181.250 € i FGC hi contribueix amb l'aportació d'experiència en gestió d'edificis públics i incidents, i actuant com a usuari final.
Desenvolupament d'una plataforma oberta de dades i processos que eliminin les barreres a la intermodalitat i facilitin tenir en compte tots els mitjans de transport (avió, tren, ferri, bicicleta, autobús, tramvia), i efectuar reserves i compres amb eines que aprofiten plataformes d'IT i sistemes actuals de reserves.
El pressupost del projecte és de 3,8 M€, l'aportació per a FGC és de 198.210 € i FGC hi contribueix amb l'aportació d'experiència, bases de dades i actua com a usuari final.
Technology Readiness Level -TRL 7 rebrà 297.870 € per a un pressupost de 3,3 M€, per l'aportació de coneixement en la gestió d'energia i amb l'actuació com a usuari final en la fase preindustrial.
El projecte consisteix en un desenvolupament d'un demostratiu que permeti validar el bon comportament dels LiCap (Ultracapacitors/supercondensadors de liti) instal·lats en explotacions ferroviàries (subcentrals), de forma que el teòric doble estalvi energètic, via reducció de consums totals i reducció de potència contractada, avala el pla de negoci i el seu llançament al mercat com un producte industrial.
I comparteix actuació amb Vito, AEG Tranzcom i De Lijn (Benelux), M&P (Alemanya) i EMTE i IREC de Barcelona.
Per saber-ne més: Joan Palet i Josep Carles Teres
Orientació a l'usuari, Intermodalitat, Intermodalitat ferroviària i Comunicació amb l'usuari